Kendelse om fremlæggelse af bilag
Ret: Retten i Randers (1. instans)
Faggruppe: Civilsag — Boligretssag
Sagsemner: Retspleje og civilproces;

/

RETTEN I RANDERS

Udskrift af retsbogen

Den 1. juli 2008 kl. 13:00 blev boligretten sat på dommerkontoret af
Dommer som retsformand og boligretsmedlemmerne adm. di-rektør
Boligdommer 1 og Gymnasielærer Boligdommer 2.

Der blev foretaget i offentligt retsmøde
sag nr. BS 5-1501/2007:

Anpartsselskabet af 3. april 2007
c/o Trautmann Holding ApS
Havnevej 11 B, 1.
8400 Ebeltoft
mod
Lejer
Adresse
8900 Randers

Ingen indkaldt eller mødt.

Der blev afsagt

Kendelse

To voterende udtaler:

Huslejenævnet er et administrativt organ, hvis afgørelse skal kunne
prøves ved boligretten efter regler, der svarer til de almindelige regler
om dom-stolsprøvelse af forvaltningsafgørelser. Der findes hverken i
lovgivningen eller efter almindelige forvaltningsretlige principper
grundlag for generelt at afskære parterne fra for boligretten at
fremkomme med nye oplysninger. Disse voterende finder ikke, at det
forhold, at udlejeren ikke ved behandlin-gen for Huslejenævnet har
fremlagt relevante bilag, ikke i sig selv bør med-føre, at udlejeren
ikke kan fremlægge bilagene for boligretten. Da fremlæg-gelse af de
nævnte bilag ikke på det foreliggende grundlag kan skønnes at være
uden betydning for sagen, vil disse voterende tillade, at bilagene
frem-lægges jf. retsplejelovens § 341.

En voterende udtaler:

Det vil stride mod boligreguleringslovens ordning om tvungen
indbringelse for Huslejenævnet, såfremt boligretten skulle tage
hensyn til nye oplysnin-ger, uden at disse forinden har været forelagt
for Huslejenævnet. Da de nævnte bilag som følge heraf er uden
betydning for sagen, kan bilagene ikke fremlægges og denne
voterende vil derfor tage sagsøgtes påstand til følge.

STD065934-S01-ST02-K896.02-T2-L01-M00-\R53



/

Side 2/2

T h i b e s t e m m e s

Det tillades sagsøgeren at fremlægge bilagene 2,3,4 (med undtagelse
af side 3), 5, 5a, 5aa - 5az, 5ba-bp,6, 6a-6h.

Sagen udsat på berammelse af telefonmøde til drøftelse af sagens
videre for-beredelse.

Dommer

STD065934-S01-ST02-K896.02-T2-L01-M00-\R53